
lyve moche the lengar, for I hadde nat been there xxvii yere
before, and I thought, though I sawe natte those lordes that I
lefte alyve there, yet at the leest I shulde se their heyres, the
whiche shulde do me moche good to se, and also to justifye
the hystories and maters that I hadde written of them:
and or I toke my journey, I spake with duke Aubert of
Bavyere, Erie of Heynaulte, Hollande, Zelande, and lorde
of Freese, and with my lorde Wyllyam erle of Ostrevaunt,
and with  my right honourable lady Jahane duchesse of
Brabant and of Lusenbourge, and with the lorde Engerant,
lorde  Coucy, and  with  the gentyll knyght the lorde of
Gomegynes, who in his youthe and myne had been toguyder
in Englande in the kynges courte; in lykewise so had I sene
there the lorde of Coucy, and dyvers other nobles of Fraunce,
holden great housholdes in London, whan they laye there in
hostage for the redempcion of kynge Johan, as than Frenche
kynge, as it hath been shewed here before in this hystorie.
These sayd lordes, and the Duchesse of Brabant, coun-
sayled me to take this journey, and gave me letters of
recommendacyon to the kynge of Englande and to his uncles,
savynge the lorde Coucy: he wolde nat write to the kynge
bycause he was a Frencheman, therfore he durste nat, but to
his doughter, who as than was called duchesse of Irelande;
and I had engrosed in a fayre boke well enlumyned, all the
matters of amours and moralytees, that in four and twentie
yeres before I hadde made and compyled, whiche greatly
quickened my deayre to go into Englande to se kyng
Rycharde, who was sonne to the noble prince of Wales and
of Acquitayne, (for I hadde nat sene this kynge Richarde sythe
he was christened in the Cathedrall churche of Burdeaux, at
whiche tyme I was there, and thought to have goone vtfth the
prince the journey into Galycia in Spaygne; and whanne we
were in the cytie of Aste, the prince sente me backe into
Englande to the Quene his mother),
For these causes and other I hadde great desyre to go into
Englande to se the kynge and his undes,   Also I hadde this
said fayre boke well covered with velvet, garnysshed with"
elapses of sylver and gylte, therof to make a present to the
